Μάρλος

Ο **Μάρλος Ρομέρο Μπονφίμ** (Ουκρανικά: Марлос Ромеро Бонфім, γεννημένος στις 7 Ιουνίου 1988), ή απλά **Μάρλος**, είναι πρώην επαγγελματίας ποδοσφαιριστής που αγωνιζόταν ως επιθετικός μέσος. Γεννημένος στη Βραζιλία, αγωνίστηκε για την εθνική ομάδα της Ουκρανίας.

## Συλλογική καριέρα
Ο Μάρλος γεννήθηκε στο Σάο Χοσέ ντος Πινάις. Τον Ιούλιο του 2014 υπέγραψε πενταετές συμβόλαιο με την Σαχτάρ Ντονέτσκ. 

Την περίοδο 2016–17, ο Μάρλος αναγνωρίστηκε ως παίκτης του μήνα στην Ουκρανική Πρέμιερ Λιγκ τρεις φορές (Νοέμβριος 2016,  Μάιος 2017,  και Ιούλιος 2017 ), κάτι που τον καθιστά τον παίκτη με τις περισσότερες κατακτήσεις του συγκεκριμένου βραβείου.

Στις 20 Οκτωβρίου του 2017, διέρρευσαν πληροφορίες που έλεγαν πως ο Μάρλος έλαβε ένα εκατομμύριο δολάρια, που λέγεται ότι ήταν ένα μπόνους για την τετραετή επέκταση του συμβολαίου του.  Υποτίθεται ότι αυτό έγινε για να λυθεί το πρόβλημα σχετικά με το όριο των ξένων παικτών το οποίο επιτρέπονταν στην ομάδα της Σαχτάρ.  Την ίδια ημέρα, η Σαχτάρ Ντόνετσκ εξέδωσε επίσημο δελτίο τύπου με το οποίο διέψευδε την πληρωμή. 

Στην Ουκρανική Πρέμιερ Λιγκ 2017–18, σκόραρε 18 γκολ πρωταθλήματος, παραχωρώντας τον τίτλο του πρώτου σκόρερ της σεζόν στον συμπαίκτη του Φακούντο Φερέιρα ο οποίος σκόραρε 21 φορές. &#x5B;*[[Βικιπαίδεια:Εκκρεμεί παραπομπή|<span title="This claim needs references to reliable sources. (January 2022)">απαιτείται παραπομπή</span>]]*&#x5D;

Στις 31 Δεκεμβρίου του 2021, ο Μάρλος έφυγε από τη Σαχτάρ Ντόνετσκ αφού έληξε το συμβόλαιό του. 

Την 1η Φεβρουαρίου 2022, ο Μάρλος υπέγραψε στην Ατλέτικο Παραναένσε. 

## Διεθνής καριέρα
Στις 30 Σεπτεμβρίου 2017, η Ποδοσφαιρική Ομοσπονδία της Ουκρανίας ανακοίνωσε ότι ο Μάρλος κλήθηκε να αγωνιστεί για την εθνική Ουκρανίας στους επερχόμενους αγώνες των προκριματικών του Παγκοσμίου Κυπέλλου απέναντι στο Κόσοβο και στην Κροατία.  Ο Μάρλος έκανε το ντεμπούτο του για την Ουκρανία στις 6 Οκτωβρίου του 2017, αντικαθιστώντας τον Άρτεμ Κράβετς στο δεύτερο ημίχρονο μιας εκτός έδρας νίκης με 2–0 εναντίον του Κοσσυφοπεδίου στη Σκόδρα (Αλβανία) στο πλαίσιο των προκριματικών του Παγκοσμίου Κυπέλλου 2018. Είναι ο δεύτερος Βραζιλιάνος ο οποίος αγωνίζεται για την Ουκρανία μετά τον Έντμαρ Χαλόφσκι, ο οποίος εκπροσώπησε την Ουκρανία την περίοδο 2011–2014. 

## Προπονητική καριέρα
Τον Οκτώβριο του 2024, ο Μάρλος έγινε γενικός διευθυντής της βραζιλιάνικης Ιντεπεντέντε Φούτμπολ Σάο Χοσεένσε. 

## Στατιστικά καριέρας

### Συλλογικά

### Διεθνή

: *Τα σκορ και τα αποτελέσματα παραθέτουν πρώτα το σύνολο των γκολ της Ουκρανίας, η στήλη σκορ δείχνει το σκορ μετά από κάθε γκολ του Μάρλος*. 

## Διακρίσεις
**Κοριτίμπα**

* Βραζιλιάνικη Σέριε Β: 2007
* Πρωτάθλημα Πολιτείας Παρανά: 2008

**Σαχτάρ Ντονέτσκ**

* Ουκρανική Πρέμιερ Λιγκ: 2016–17, 2017–18, 2018–19, 2019–20
* Κύπελλο Ουκρανίας: 2015–16, 2016–17, 2017–18, 2018–19
* Σούπερ Καπ Ουκρανίας: 2014, 2015, 2017, 2021

**Ατομικές**

* Καλύτερη Ομάδα της Σεζόν UEFA Europa League: 2015–16 
* Ποδοσφαιριστής της Χρονιάς στην Ουκρανική Πρέμιερ Λιγκ: 2016, 2017, 2018
* Καλύτερος Παίκτης της Σεζόν στην Ουκρανική Πρέμιερ Λιγκ: 2017–18
* Αστέρες του Ποδοσφαίρου της Ουκρανίας – Καλύτερος παίκτης της Ουκρανικής Πρέμιερ Λιγκ: 2017, 2018
* Παίκτης του μήνα στην Ουκρανική Πρέμιερ Λιγκ : 2016–17 (Νοέμβριος), 2016–17 (Μάιος), 2017–18 (Ιούλιος)

## Παραπομπές

## Εξωτερικοί σύνδεσμοι

* 
* metalist.ua στο Wayback Machine (αρχειοθετήθηκε 2012-05-12) 
* Μάρλος στην ΟΟΠ (στην ουκρανική) 

Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Πρέμιερ Λιγκ Ουκρανίας
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ποδοσφαιριστές ΦΚ Σαχτάρ Ντονέτσκ
Κατηγορία:Ποδοσφαιριστές ΦΚ Μεταλίστ Χάρκιβ
Κατηγορία:Ποδοσφαιριστές Ατλέτικο Παραναένσε
Κατηγορία:Ποδοσφαιριστές Σάο Πάολο Φουτεμπόλ Κλούμπε
Κατηγορία:Ποδοσφαιριστές Κορίτιμπα Φουτ Μπολ Κλαμπ
Κατηγορία:Ποδοσφαιριστές Εθνικής Ουκρανίας